Vratislav I.

Vratislav I. (* 888 – † 13. február 921) bol české knieža od roku 915.

Životopis 
Narodil sa ako syn kniežaťa Bořivoja a Ľudmily, mladší brat Spytihněva I.

Legendy Vratislava popisujú ako schopného panovníka, pravdepodobne ako prvý expandoval za hranice českej kotliny. Okolo roku 916 založil baziliku sv. Juraja na Pražskom hrade.
Zahraničnú politiku charakterizovali boje s Maďarmi.

S manželkou Drahomírou z kmeňa Stodoranov (oblasť Brandenburska), s ktorou sa oženil asi v roku 906, mal šesť detí, z toho dvoch synov – Václava a Boleslava. Jednou z ich dcér možno bola Střezislava, manželka Slavníka. Druhá teória je, že príbuzným Přemyslovcov bol Slavník. V každom prípade sa z tohto manželstva odvodzuje rod Slavníkovcov.

Kronika Gesta Hungarorum uvádza, že Vratislav I. zomrel v roku 921 vo vojne v čase uhorského nájazdu do Čiech a na Moravu. Pochovaný bol na Pražskom hrade v bazilike sv. Juraja, pôvodne pod podlahou pred presbytériom, dnes sú jeho pozostatky v hrobke v hlavnej lodi.

Iné projekty

Literatúra 
 BLÁHOVÁ, Marie; FROLÍK, Jan; PROFANTOVÁ, Naďa. Velké dějiny zemí Koruny české I. Do roku 1197. Praha ; Litomyšl : Paseka, 1999. 800 s. ISBN 80-7185-265-1. 
 CHARVÁT, Petr. Zrod českého státu 568-1055. Praha : Vyšehrad, 2007. 263 s. ISBN 978-80-7021-845-7. 
 LUTOVSKÝ, Michal. Po stopách prvních Přemyslovců I. Zrození státu 872-972. Od Bořivoje I. po Boleslava I. Praha : Libri, 2006. 267 s. ISBN 80-7277-308-9. 
 NOVOTNÝ, Václav. České dějiny I./I. Od nejstarších dob do smrti knížete Oldřicha. Praha : Jan Laichter, 1912. 782 s. 
 SOMMER, Petr; TŘEŠTÍK, Dušan; ŽEMLIČKA, Josef, a kol. Přemyslovci. Budování českého státu. Praha : Nakladatelství Lidové noviny, 2009. 779 s. ISBN 978-80-7106-352-0. 
 TŘEŠTÍK, Dušan. Počátky Přemyslovců : vstup Čechů do dějin (530–935). Praha : Nakladatelství Lidové noviny, 1997. 658 s. ISBN 80-7106-138-7. 
 ŽEMLIČKA, Josef. Přemyslovci. Jak žili, vládli, umírali. Praha : Nakladatelství Lidové noviny, 2005. 497 s. ISBN 80-7106-759-8.

Zdroj 

Narodenia v 9. storočí
Úmrtia 13. februára
Úmrtia v 921
Přemyslovci
Vládcovia Česka
Zakladatelia kláštorov
Pochovaní v Prahe